3. ลักษณะการประกอบธุรกิจ

3.1 ความเป็นมาและพัฒนาการที่สำคัญ

ความเป็นมาของธุรกิจในกลุ่มเมเจอร์ ซีนีเพล็กซ์

จากประสบการณ์ของนายจำเริญ พูลวรลักษณ์ ในธุรกิจโรงภาพยนตร์อันยาวนานกว่า 40
ปีในนามเครือเมเจอร์ กรุ้ป นายวิชา พูลวรลักษณ์
บุตรชายได้สานต่อประสบการณ์และเริ่มทำธุรกิจโรงภาพยนตร์ในแนวเอ็นเตอร์เทนเมนท์คอมเพล็กซ์
(Entertainment Complex) ซึ่งเป็นการผสมผสานระหว่างโรงภาพยนตร์ (Cinema)
เข้ากับธุรกิจบันเทิง และกิจกรรมอื่นๆ ที่เกี่ยวเนื่องกัน เกิดเป็น “ศูนย์บันเทิง เมเจอร์ ซีนีเพล็กซ์”
(MAJOR CINEPLEX) เป็นศูนย์บันเทิงที่รวมเอาความบันเทิงหลากหลายรูปแบบไว้ในที่เดียว
โดยมีโรงภาพยนตร์“เมเจอร์ ซีนีเพล็กซ์”เป็นบริการบันเทิงหลัก
และธุรกิจโบว์ลิ่งและคาราโอเกะเป็นธุรกิจรอง พร้อมเสริมด้วยบริการบันเทิงอื่นหลากหลายประเภท
เพื่อให้เกิดความสะดวกและความครบวงจรในการตอบสนองความต้องการของกลุ่มลูกค้าที่เข้าใช้บริการชมภาพยนตร์
อาทิเช่น ร้านอาหาร ร้านหนังสือ ร้านจำหน่ายเทปเพลง วีดีโอ ร้านขายของที่ระลึก เป็นต้น
ทำให้ลูกค้าของโรงภาพยนตร์เมเจอร์ ซีนีเพล็กซ์ สามารถเลือกหาความบันเทิงได้อย่างเต็มที่

ในปี 2552 บริษัทฯ ได้เปิดโรงภาพยนตร์และโบว์ลิ่งเพิ่มอีก 21โรง 22 เลน ห้องคาราโอเกะ13
ห้อง และ ลานเสก็ตน้ำแข็ง 1 ลาน ประกอบด้วย สาขาอมตะนคร ให้บริการโรงภาพยนตร์จำนวน
5 โรง 1,300 ที่นั่ง และ สาขาเอสพละนาด งามวงศ์วาน แคราย ให้บริการโรงภาพยนตร์จำนวน
16 โรง 4,200 ที่นั่ง โบว์ลิ่ง 22 เลน ห้องคาราโอเกะ13 ห้อง และ ลานเสก็ตน้ำแข็ง 1 ลาน

การปรับโครงสร้างภายในกลุ่มเมเจอร์ ซีนีเพล็กซ์

ในช่วงระหว่างปี 2545 – ปี 2551 กลุ่มเมเจอร์ ซีนีเพล็กซ์
มีการจัดโครงสร้างธุรกิจภายในกลุ่มให้มีความชัดเจนเพื่อเตรียมความพร้อมของกิจการเพื่อรองรับการเติบโตทางธุรกิจในอนาคต
ดังนี้

ระหว่างปี 2545 บริษัทฯ มีการจัดโครงสร้างธุรกิจภายในกลุ่ม ได้แก่ การเข้าซื้อสินทรัพย์ของ
บริษัท เมเจอร์ โบว์ล จำกัด (บริษัทย่อย ที่ถือหุ้นอยู่ 99.99%) และเข้าเป็นผู้เช่าพื้นที่แทนบริษัท
เมเจอร์ ซีนีม่า จำกัด (บริษัทย่อย ที่ถือหุ้นอยู่ 99.99%) กับเจ้าของอาคาร บริษัท เดอะมอลล์
เอ็นเตอร์เทนเมนท์ จำกัด เพื่อเข้าไปดำเนินธุรกรรมแทนบริษัทย่อย
ให้การทำงานมีความสะดวกและคล่องตัวมากขึ้น

เมื่อวันที่ 18 สิงหาคม 2546 บริษัทฯ ได้เข้าซื้อหุ้นของบริษัท สยามฟิวเจอร์ ดีเวลอปเมนท์ จำกัด
(มหาชน) ในอัตราส่วน 25% เป็นมูลค่าการลงทุนประมาณ 180 ล้านบาท
เพื่อประโยชน์ในการขยายสาขาของบริษัทฯ ให้รวดเร็วมากยิ่งขึ้น

เมื่อวันที่ 11 กันยายน 2546 บริษัทฯ ได้เข้าซื้อหุ้น 49% ในบริษัท แคลิฟอเนียร์ ฟิสเนส เซ็นเตอร์
จำกัด เพื่อประกอบธุรกิจสถานออกกำลังกายในรูปแบบบันเทิง เป็นการขยายการทำธุรกิจของบริษัทฯ
ในรูปแบบใหม่

เมื่อวันที่ 1 ตุลาคม 2546 บริษัทฯ ได้เข้าร่วมจัดตั้งบริษัท อุดร ไฟว์สตาร์ ซีนีเพล็กซ์
ซึ่งมีลักษณะการดำเนินธุรกิจประเภทโรงภาพยนตร์ ซึ่งจะเป็นสาขาแห่งหนึ่งของกลุ่มเมเจอร์ฯ ต่อไป

และต่อมาเมื่อวันที่ 15 ตุลาคม 2546 กลุ่มของคุณสสิธร องค์วาสิฏฐ์ ซึ่งเป็นผู้ถือหุ้นที่เหลืออีกร้อยละ
33.33 ในกิจการของกลุ่มรัชโยธินและบจ.กรุงเทพ ไอแมกซ์ เธียเตอร์ รวมทั้งสิ้น 5 บริษัท
และจัดว่าเป็นบุคคลที่อาจขัดแย้งกับผู้บริหารหรือผู้ถือหุ้นรายใหญ่ของบริษัทฯ นั้น
ได้ขายหุ้นที่ถืออยู่ทั้งหมดให้แก่ BANQUE BARING BROTHERS (SUISSE) S.A., GENEVA,
SWITZERLAND ทั้งนี้นิติบุคคลดังกล่าวมิได้เป็นนิติบุคคลของบุคคลที่อาจมีความขัดแย้ง
ส่งผลให้โครงสร้างของกลุ่มมีความชัดเจนในเรื่องการขจัดความขัดแย้งทางผลประโยชน์และให้ประโยชน์ดีที่สุดแก่ผู้ถือหุ้นรายย่อย

ต่อมาภายในเดือน มีนาคม 2547 บริษัทฯ
ได้ทำการซื้อหุ้นคืนจากผู้ถือหุ้นส่วนน้อยในบริษัทกลุ่มรัชโยธิน จาก บริษัท เชสฟิลด์ คอร์ป จำกัด
การลงทุนมีมูลค่า 320 ล้านบาท คิดเป็นสัดส่วนร้อยละ 8.75 ของสินทรัพย์รวมของบริษัทฯ ณ วันที่
31 ธันวาคม 2546 โดยบริษัทฯ ได้เข้าลงทุนในสัดส่วน 1 ใน 3 ของทุนจดทะเบียนทั้งหมด
ซึ่งจะทำให้บริษัทฯ ถือหุ้น 100% ในกลุ่มบริษัทรัชโยธิน

เมื่อวันที่ 26 เมษายน 2547 บริษัทฯ ได้จัดตั้งบริษัท สยาม ซีนีเพล็กซ์ จำกัด ด้วยทุนจดทะเบียน
150 ล้านบาท โดยบริษัทฯ ถือหุ้น 100%
มีจุดประสงค์เพื่อบริหารโรงภาพยนตร์ในโครงการสยามพารากอนให้มีความคล่องตัว
โดยให้มีทีมงานที่เป็นเอกเทศในการบริหารงาน

เมื่อวันที่ 27 พฤษภาคม 2547 บริษัทฯ ได้ร่วมทุนกับบริษัท สามารถ อินโฟ มีเดีย จำกัด
จัดตั้งบริษัท
ไอ-เมเจอร์ จำกัด ด้วยทุนจดทะเบียน 20 ล้านบาท ในอัตราฝ่ายละ 50%
โดยเรียกชำระค่าหุ้นครั้งแรก 25% โดยมีจุดประสงค์เพื่อเป็นการขยายฐานทางการตลาด
เพิ่มช่องทางการจัดจำหน่าย และใช้ข้อมูล ลิขสิทธิ์ต่างๆ ทางด้านภาพยนตร์ ให้มีประสิทธิภาพสูงสุด
ซึ่งต่อมาได้ทำการชำระบัญชีไปแล้ว

เมื่อวันที่ 10 มิถุนายน 2547 บริษัทฯ ได้ควบรวมกิจการเข้ากับ บริษัท อีจีวี เอนเตอร์เทนเมนท์
จำกัด (มหาชน) โดยออกหลักทรัพย์ใหม่ของบริษัทฯ เพื่อแลกกับหลักทรัพย์ทั้งหมดของ EGV
ในอัตราส่วน 2.27426 หุ้น EGV ต่อ 1 หุ้นเมเจอร์ และ 11.44905 EGV-Warrant ต่อ 1
หุ้นเมเจอร์ โดยมีวัตถุประสงค์เพื่อเพิ่มความแข็งแกร่งในธุรกิจโรงภาพยนตร์ ลดภาวะการแข่งขัน
และขยายฐานลูกค้าให้ครอบคลุมและทั่วถึงมากยิ่งขึ้น

เมื่อวันที่ 2 กันยายน 2547 ลงทุนในบริษัท แปซิฟิค มาร์เก็ตติ้ง แอนด์ เอ็นเตอร์เทนเม้นท์ กรุ้ป
จำกัด ในสัดส่วนร้อยละ 80 ของทุนจดทะเบียนทั้งหมด คิดเป็นมูลค่า 80 ล้านบาท
เป็นการขยายการลงทุนในการจัดจำหน่ายภาพยนตร์ในตลาด Home Entertainment
ซึ่งเป็นธุรกิจที่สอดคล้องกับธุรกิจหลักที่ทำอยู่

เมื่อวันที่ 31 ตุลาคม 2548 ร่วมลงในบริษัท เมเจอร์ ออนไลน์ จำกัด ในสัดส่วนร้อยละ 40
ของทุนจดทะเบียนทั้งหมด คิดเป็นมูลค่า 400,000 บาท
เพื่อพัฒนาระบบเทคโนโลยีสารสนเทศของบริษัทฯ ให้มีประสิทธิภาพมากยิ่งขึ้น
ทั้งในแง่ของการบริหารจัดการภายในและการดำเนินธุรกิจ

เมื่อวันที่ 25 พฤศจิกายน 2548 ลงทุนในบริษัท เอ็ม พิคเจอร์ส จำกัด ในสัดส่วนร้อยละ 80
ของทุนจดทะเบียนทั้งหมด คิดเป็นมูลค่า 80 ล้านบาท
โดยมีวัตถุประสงค์เพื่อการสนับสนุนธุรกิจหลักของบริษัทฯ คือการนำเข้าภาพยนตร์อิสระ
มาจัดจำหน่ายในโรงภาพยนตร์และในตลาด Home Entertainment ในประเทศ

เมื่อวันที่ 24 เมษายน 2549 บริษัทฯ ได้จำน่ายหุ้นใน บริษัท สยามฟิวเจอร์ ดีเวลอปเมนท์ จำกัด
(มหาชน) จำนวน 16.55 ล้านหุ้น หรือ คิดเป็นอัตราส่วน 15.52% ของจำนวนที่ถืออยู่ทั้งหมด
106.7 ล้านหุ้น ส่งผลให้บริษัทฯ เหลือการถือครองหุ้นใน บริษัท สยามฟิวเจอร์ ดีเวลอปเมนท์
จำกัด (มหาชน) อยู่ทั้งหมดร้อยละ 21.2 ของจำนวนหุ้นทั้งหมด

เมื่อวันที่ 14 พฤศจิกายน 2549 บริษัทฯ ได้เข้าซื้อหุ้นเพิ่มจากผู้ถือหุ้นเดิมของบริษัท อุดร ไฟว์สตาร์
ซีนีเพล็กซ์ เป็นจำนวน 10% ส่งผลให้จำนวนหุ้นที่บริษัทฯ ถืออยู่ในปัจจุบันเพิ่มเป็น 90%
คิดเป็นมูลค่าเงินลงทุนประมาณ 7,000,000 บาท

เมื่อวันที่ 21 กุมภาพันธ์ พ.ศ. 2550 บริษัทฯ ได้รับโอนหุ้นสามัญของบริษัทร่วม คือ บริษัท เมเจอร์
ออนไลน์ จำกัด จำนวน 5,993 หุ้น โดยมีมูลค่าที่ตราไว้หุ้นละ 100 บาท คิดเป็นสัดส่วนร้อยละ 60
จากผู้ถือหุ้นอีกฝ่ายหนึ่งโดยไม่มีมูลค่า การรับโอนหุ้นดังกล่าวทำให้บริษัทฯ ถือหุ้นทั้งหมดในบริษัท
เมเจอร์ ออนไลน์ จำกัด จำนวน 10,000 หุ้น บริษัทฯ มีกำไรจากการรับโอนหุ้นดังกล่าวจำนวน
2.19 ล้านบาท และได้เปลี่ยนชื่อ บริษัท เมเจอร์ ออนไลน์ จำกัด เป็น บริษัท รัชโยธิน อเวนิว
เมเนจเม้นท์ จำกัด

เมื่อวันที่ 26 กุมภาพันธ์ 2550 บริษัทฯ ได้ลงทุนในหุ้นสามัญของบริษัท รัชโยธิน อเวนิว จำกัด
ซึ่งดำเนินธุรกิจให้เช่าพื้นที่ในรูปแบบ ไลฟ์สไตล์-มอลล์ คิดเป็นสัดส่วนการถือครองหุ้นร้อยละ 50
ในบริษัทดังกล่าว เป็นมูลค่าเงินลงทุน 50 ล้านบาท โดยบริษัทฯ
ถือว่าบริษัทดังกล่าวเป็นบริษัทร่วมเนื่องจากมีข้อตกลงกับผู้ถือหุ้น อีกฝ่ายหนึ่ง ได้แก่ บริษัท
สยามฟิวเจอร์ ดีเวลอปเมนท์ จำกัด (มหาชน) ซึ่งเป็นบริษัทร่วมอีกแห่งหนึ่งของบริษัทฯ
โดยตามข้อตกลง บริษัท สยามฟิวเจอร์ ดีเวล-อปเมนท์ จำกัด (มหาชน)
จะเป็นผู้บริหารการดำเนินธุรกิจในบริษัทดังกล่าว และจะรวมงบการเงินของ บริษัท รัชโยธิน
อเวนิว จำกัด ในการจัดทำงบการเงินรวมของบริษัท สยามฟิวเจอร์ ดีเวลอปเมนท์ จำกัด
(มหาชน) โดยมีวัตถุประสงค์ในการลงทุนเพื่อขยายธุรกิจด้านพื้นที่ให้เช่า

เมื่อวันที่ 12 มีนาคม พ.ศ. 2550 บริษัทฯ ได้จำหน่ายเงินลงทุนทั้งหมดในหุ้นสามัญของบริษัท
รัชโยธิน อเวนิว เมเนจเม้นท์ จำกัด (เดิมชื่อ บริษัท เมเจอร์ ออนไลน์ จำกัด) จำนวน 9,993
หุ้นให้แก่บริษัท รัชโยธิน อเวนิว จำกัด เป็นจำนวนเงินทั้งสิ้น 1 ล้านบาท
โดยมีผลขาดทุนจากการขายเงินลงทุนดังกล่าวจำนวน 2.62 ล้านบาท และ 1.59 ล้านบาท
ในงบการเงินรวมและงบการเงินเฉพาะบริษัท ตามลำดับ

เมื่อวันที่ 8 มิถุนายน 2550 บริษัทฯ ได้ซื้อหุ้นสามัญในบริษัท ไทยทิคเก็ตมาสเตอร์.คอม จำกัด
ในสัดส่วนร้อยละ 40 ที่ราคา 31.20 ล้านบาท บริษัท ไทยทิคเก็ตมาสเตอร์.คอม จำกัด
ประกอบธุรกิจในการเป็นตัวแทนจัดจำหน่ายตั๋ว บัตรเข้าชมการแสดงและคอนเสิร์ต ณ ปัจจุบัน บริษัท
ไทยทิคเก็ตมาสเตอร์.คอม จำกัด ได้เปลี่ยนชื่อเป็นบริษัท ไทยทิคเก็ตเมเจอร์ จำกัด
ทั้งนี้เพื่ออำนวยความสะดวกแก่ลูกค้าในการซื้อบัตรเข้าชมการแสดงต่างๆได้สะดวกมากยิ่งขึ้น

เมื่อวันที่ 12 มิถุนายน 2550 บริษัท เมเจอร์ ซีนีเพล็กซ์ กรุ้ป จำกัด (มหาชน)
โดยบริษัทย่อยของบริษัทฯ
ได้ดำเนินการจดทะเบียนโอนอสังหาริมทรัพย์พร้อมส่วนควบและอุปกรณ์ที่เกี่ยวข้อง
และ/หรือให้เช่าสิทธิการเช่า และ/หรือโอนสิทธิการเช่าอสังหาริมทรัพย์ ณ กรมที่ดิน
รวมถึงการขายอุปกรกณ์สาธารณูปโภค ของโครงการเมเจอร์
ซีนีเพล็กซ์ รัชโยธิน และ โครงการเมเจอร์ ซีนีเพล็กซ์ รังสิต ให้แก่กองทุนรวมอสังหาริมทรัพย์
เมเจอร์ ซีนีเพล็กซ์ ไลฟ์สไตล์ ในวันที่ 27 มิถุนายน 2550
ซึ่งสำนักงานคณะกรรมการกำกับหลักทรัพย์และตลาดหลักทรัพย์ได้รับจดทะเบียนกองทรัพย์สินเป็นกองทุนรวมอสังหาริมทรัพย์
จำนวนเงินทุนโครงการ 2,300 ล้านบาท เมื่อวันที่ 26 มิถุนายน 2550 ตามมาตรา 124
แห่งพระราชบัญญัติหลักทรัพย์และตลาดหลักทรัพย์ พ.ศ. 2535
ซึ่งบริษัทย่อยได้จำหน่ายทรัพย์สินเป็นเงินทั้งสิ้น 1,802.67 ล้านบาท
และได้รับเงินสุทธิหลังหักภาษีเงินได้นิติบุคคลหัก ณ ที่จ่าย เป็นจำนวนเงิน 1,740.73 ล้านบาท

เมื่อวันที่ 27 มิถุนายน พ.ศ. 2550 บริษัทฯ ได้ลงทุนในกองทุนรวมอสังหาริมทรัพย์เมเจอร์
ซีนีเพล็กซ์
ไลฟ์สไตล์ ในสัดส่วนร้อยละ 33 ของหน่วยลงทุนที่ออกและเสนอขายทั้งหมดของกองทุน
รวมเป็นจำนวนเงินทั้งสิ้น 759 ล้านบาท
กองทุนรวมดังกล่าวมีวัตถุประสงค์ในการนำเงินที่ได้จากการระดมทุนมาลงทุนโดยการซื้อ เช่า
และ/หรือเช่าช่วงอสังหาริมทรัพย์ โดยอสังหาริมทรัพย์ที่กองทุนรวมจะลงทุนนั้น ได้แก่
สิทธิการเช่าที่ดินและอาคารโครงการเมเจอร์รัชโยธินและรังสิต ซึ่งเป็นอสังหาริมทรัพย์ของบริษัท
รัชโยธินเรียลตี้ จำกัด บริษัท รัชโยธิน แมเนจเมนท์ จำกัด บริษัท รัชโยธิน ซีนีม่า จำกัด บริษัท
เมเจอร์ ซีนีเพล็กซ์ พร็อพเพอร์ตี้ จำกัด และบริษัท เมเจอร์ ซีนีเพล็กซ์ เซอร์วิส จำกัด
ซึ่งเป็นบริษัทย่อยของบริษัทฯ

เมื่อวันที่ 30 ตุลาคม 2550 บริษัทฯ ได้ลงทุนเพิ่มใน บริษัท แปซิฟิค มาร์เก็ตติ้ง แอนด์
เอ็นเตอร์เทนเม้นท์ กรุ๊ป จำกัด (“PMEG”) ซึ่งเป็นบริษัทย่อยของบริษัทฯ โดยทุนจดทะเบียนปัจจุบัน
15 ล้านบาท จำนวนหุ้น สามัญ 1.5 ล้านหุ้น มูลค่าหุ้นละ 10 บาท บริษัทฯ ถือหุ้นสามัญจำนวน
1,199,996 หุ้น คิดเป็นมูลค่า 11,999,960 บาท คิดเป็นร้อยละ 80 เพิ่มทุนจดทะเบียนเป็น 100
ล้านบาท โดยเสนอขายหุ้นเพิ่มทุนให้แก่บริษัทฯ เป็นจำนวน เงิน 85 ล้านบาท
คิดเป็นจำนวนหุ้นสามัญ 8.5 ล้านหุ้น มูลค่าหุ้นละ 10.00 บาท ทำให้สัดส่วนการถือหุ้นของบริษํทใน
PMEG เปลี่ยนแปลงจากเดิมร้อยละ 79.99 เพิ่มเป็นร้อยละ 96.99

เมื่อวันที่ 14 พฤศจิกายน 2550 บริษัทฯ ได้ลงทุนเพิ่มในบริษัท แคลิฟอร์เนีย ว้าว เอ็กซ์พีเรียนซ์
จํากัด (มหาชน) ("CAWOW") ซึ่งบริษัทฯ ถือหุ้นสามัญอยู่จำนวน 73.5 ล้านหุ้น
หรือคิดเป็นสัดส่วนร้อยละ 36.75 โดย อ้างถึงสารสนเทศที่ทาง CAWOW
แจ้งต่อตลาดหลักทรัพย์แห่งประเทศไทย เรื่องการจัดสรรหุ้นเพิ่มทุน
โดยจัดสรรให้สิทธิในการซื้อหุ้นเพิ่มทุนแก่ผู้ถือหุ้นเดิม ในอัตราส่วน 2 หุ้นเดิม ต่อ 1 หุ้นใหม่
ราคาขายหุ้น ละ 1.50 บาท ดังนั้นเพื่อคงสัดส่วนการลงทุนใน CAWOW คณะกรรมการบริษัทฯ
มีมติอนุมัติให้ใช้สิทธิใน การซื้อหุ้นเพิ่มทุนจำนวน 36.75 ล้านหุ้น (คำนวณตามเงื่อนไขการใช้สิทธิ)
คิดเป็นเงินลงทุน 55.125 ล้านบาท

เมื่อวันที่ 4 กุมภาพันธ์ พ.ศ. 2551 บริษัทฯ
ได้ตกลงทำรายการจำหน่ายเงินลงทุนทั้งหมดในหุ้นสามัญของบริษัท เอ็ม พิคเจอร์ส จำกัด จำนวน
799,993 หุ้นให้แก่บริษัท ทราฟฟิกคอร์นเนอร์โฮลดิ้งส์ จำกัด (มหาชน) (“TRAF”)
ในราคาที่เสนอขายหุ้นละ 320 บาท เป็นจำนวนเงินทั้งสิ้น 256 ล้านบาท โดยบริษัทฯ และนายสุชิน
สถิตพัฒนพันธ์ ผู้ถือหุ้นอีกรายหนึ่งของ PMEG จะเข้าถือหุ้นใน TRAF ที่สัดส่วนร้อยละ 51 โดยบริษัทฯ
ได้ตกลงซื้อหุ้นสามัญของ TRAF จำนวน 146,920,114 หุ้นในราคาหุ้นละ 1.84 บาท
เป็นจำนวนเงินทั้งสิ้น 270.3 ล้านบาท โดยมีสัดส่วนการถือหุ้นร้อยละ 40.81
ของทุนจดทะเบียนของ TRAF และหุ้นที่เหลืออีกร้อยละ 10.2 ชำระโดยนายสุชิน สถิตพัฒนพันธ์

เมื่อวันที่ 11 กุมภาพันธ์ 2551 บริษัทฯ ประกาศแผนร่วมลงทุนร่วมกับบริษัท พีวีอาร์ จำกัด
ซึ่งเป็นบริษัทที่จัดตั้งและจดทะเบียนในตลาดหลักทรัพย์ที่ประเทศอินเดีย
วัตถุประสงค์เพื่อประกอบธุรกิจโบว์ลิ่ง โดยมีเงินทุนประมาณ 90 ล้านรูปี โดยบริษัทฯลงทุนร้อยละ
49 ของเงินทุน

เมื่อวันที่ 14 พฤษภาคม2551 บริษัท ทราฟฟิกคอร์นเนอร์โฮลดิ้งส์ จำกัด (มหาชน)
ได้จดทะเบียนเปลี่ยนชื่อเป็นบริษัท เอ็ม พิคเจอร์ส เอ็นเตอร์เทนเม้นท์ จำกัด (มหาชน)
และเมื่อวันที่ 9 เมษายน 2552 ที่ประชุมสามัญผู้ถือหุ้น มีมติอนุมัติให้บริษัทขายหุ้นของบริษัท เอ็ม วี
ดี จํากัด ให้แก่บริษัท เอ็มพิคเจอร์ส เอ็นเตอร์เทนเม้นท์ จำกัด (มหาชน) (MPIC)
โดยรับชำระค่าหุ้นเป็นหุ้นสามัญออกใหม่ของ MPIC
ซึ่งถือเป็นการซื้อหรือรับโอนกิจการของบริษัทอื่นมาเป็นของบริษัทตามนัยของมาตรา 107
แห่งพระราชบัญญัติบริษัทมหาชนจำกัด พ.ศ.2535 เมื่อวันที่ 30 เมษายน 2552
ที่ประชุมสามัญผู้ถือหุ้น บริษัท เอ็ม พิคเจอร์ส เอ็นเตอร์เทนเม้นท์ จำกัด
(มหาชน)ได้มีมติให้ซื้อหุ้นของบริษัท เอ็ม วี ดี จำกัด ดังกล่าว

เมื่อวันที่ 3 กุมภาพันธ์ 2552 บจ. แปซิฟิค มาร์เก็ตติ้ง แอนด์ เอ็นเตอร์เทนเม้น
ได้จดทะเบียนเปลี่ยนชื่อเป็น บริษัท เอ็ม วี ดี จำกัด

เมื่อวันที่ 9 เมษายน 2552 ที่ประชุมสามัญผู้ถือหุ้น ครั้งที่ 8/2552
มีมติอนุมัติให้บริษัทขายหุ้นของบริษัท เอ็มวีดี จำกัด ให้แก่บริษัท เอ็ม พิคเจอร์ส เอ็นเตอร์เทนเม้นท์
จำกัด (มหาชน) (MPIC) โดยรับชำระค่าหุ้นเป็นหุ้นสามัญออกใหม่ของ MPIC นอกจากนี้
ที่ประชุมสามัญผู้ถือหุ้น ครั้งที่ 8/2552 มีมติอนุมัติให้บริษัทฯ ออกและเสนอขายหุ้นกู้
ภายในวงเงินไม่เกิน 1,500 ล้านบาท

เมื่อวันที่ 12 พฤศจิกายน 2552 บริษัทฯได้ลงทุนในหุ้น ของ บริษัท PVR limited ในมูลค่าไม่เกิน
450 ล้านบาท หรือ ร้อยละ 15 ของจำนวนหุ้นทั้งหมดของ PVR โดย
เข้าซื้อหุ้นเพิ่มทุนเฉพาะเจาะจงของ บริษัท PVR limited จำนวน 2,557,000หุ้น ในราคาหุ้นละ
165 รูปี โดยคิดเป็นร้อยละ 10 ของจำนวนหุ้นทั้งหมดหลังจากการเพิ่มทุนของบริษัท PVR Limited
และจะทำการซื้อหุ้นของ PVR ที่เหลือจากตลาดรองต่อไป

เมื่อวันที่ 13 พฤศจิกายน 2552 บริษัทฯได้ขายเงินลงทุนซึ่งเป็นหุ้นสามัญในบริษัท แคลิฟอร์เนีย ว้าว
เอ็กซ์พีเรียนซ์ จำกัด (มหาชน) จำนวน 17.79% ส่งผลให้ ปัจจุบัน บริษัทถือหุ้นในบริษัท
แคลิฟอร์เนีย ว้าว เอ็กซ์พีเรียนซ์ จำกัด (มหาชน) ในจำนวน 57,000,079 หุ้น หรือ 19%

ปัจจุบัน ณ วันที่ 31 ธันวาคม 2552 กลุ่มเมเจอร์ ซีนีเพล็กซ์
ประกอบด้วยบริษัทภายในกลุ่มรวมทั้งหมด 27 บริษัท ดังภาพแสดงต่อไปนี้

โครงสร้างการถือหุ้นของกลุ่มเมเจอร์ ซีนีเพล็กซ์

โดยการการประกอบธุรกิจของบริษัทร่วมของบริษัทฯ มีดังนี้

+----------------------------------+-----------------------------------+
| บริษัท                             | ธุรกิจที่ประกอบกิจการ                  |
+==================================+===================================+
| บมจ. แคลิฟอร์เนีย ว้าว เอ็กซ์พีเรียนซ์    | ธุรกิจให้บริการศูนย์ออกกำลังการ          |
+----------------------------------+-----------------------------------+
| บจ. ไทยทิกเก็ตเมเจอร์               | ธุรกิจจำหน่ายบัตรชมกีฬา คอนเสิร์ต        |
|                                  | และงานต่าง ๆ                       |
+----------------------------------+-----------------------------------+
| กองทุนรวมอสังหาริมทรัพย์              | ธุรกิจพื้นที่ให้เช่าและบริการ              |
|                                  |                                   |
| เมเจอร์ซีนีเพล็กซ์ ไลฟ์สไตล์            |                                   |
+----------------------------------+-----------------------------------+
| บมจ. สยามฟิวเจอร์ดีเวลอปเมนท์        | ธุรกิจพื้นที่ให้เช่าและบริการ              |
+----------------------------------+-----------------------------------+
| บจ. รัชโยธิน อเวนิว                 | ธุรกิจพื้นที่ให้เช่าและบริการ              |
+----------------------------------+-----------------------------------+
| บมจ. เอ็ม พิคเจอร์ส เอ็นเตอร์เทนเมนท์  | ธุรกิจการจัดจำหน่ายภาพยนตร์            |
+----------------------------------+-----------------------------------+
| บจ. พีวีอาร์ บลูโอ เอ็นเตอร์เทนเม้นท์    | ธุรกิจโบว์ลิ่งและคาราโอเกะ             |
+----------------------------------+-----------------------------------+

3.2 ภาพรวมการประกอบธุรกิจของบริษัทฯ

กลุ่มเมเจอร์ ซีนีเพล็กซ์ วางนโยบายการประกอบธุรกิจหลักของกลุ่มคือการทำศูนย์รวมความบันเทิง
ในนาม “เมเจอร์ ซีนีเพล็กซ์” โดยมีธุรกิจโรงภาพยนตร์ “เมเจอร์ ซีนีเพล็กซ์” “อีจีวี”
“พารากอน ซีนีเพล็กซ์” “เอสพละนาด
ซีนีเพล็กซ์” และธุรกิจโบว์ลิ่งและคาราโอเกะ “เมเจอร์ โบว์ล ฮิต” และ “บลูโอ ริทึมแอน์โบว์ล”
เป็นบริการบันเทิงหลักที่จะดึงลูกค้าเข้ามาใช้บริการภายในสาขา สำหรับพื้นที่ส่วนที่เหลือภายในสาขา
จะถูกจัดสรรให้กับกิจการร้านค้าภายนอกเช่าดำเนินการ โดย กลุ่มเมเจอร์ ซีนีเพล็กซ์
จะคัดสรรเฉพาะร้านค้าที่จำหน่ายสินค้าและบริการประเภทที่เสริมและสนับสนุนให้สาขามีความหลากหลายของสินค้าและความครบวงจรในงานบริการเพื่อความบันเทิงมากขึ้น
ทั้งนี้สินค้าและบริการนั้นจะต้องมีลักษณะสอดคล้องและตรงกับความต้องการและรสนิยมของกลุ่มลูกค้าของโรงภาพยนตร์และโบว์ลิ่งเป็นหลัก

การขยายสาขาในแต่ละครั้ง กลุ่มเมเจอร์ ซีนีเพล็กซ์ ให้ความสำคัญกับการเลือกทำเลที่ตั้งเป็นสำคัญ
สาขาของเมเจอร์ ซีนีเพล็กซ์ในแต่ละสาขาตั้งอยู่บนทำเลทองในเขตพื้นที่แหล่งชุมชนที่พักอาศัย
ใจกลางเมือง ใกล้สถานศึกษาและสถานที่ทำงานบริษัทเอกชนและราชการ
รวมทั้งการขยายสาขาของเมเจอร์ ซีนีเพล็กซ์เข้าไปในห้างสรรพสินค้า ศูนย์การค้าแบบเปิด
ไลฟ์สไตล์ มอล์ล) และห้างค้าปลีกขนาดใหญ่ ล้วนเป็นโอกาสทางการค้าของกลุ่มเมเจอร์
ซีนีเพล็กซ์ในการสร้างฐานลูกค้าและธุรกิจโรงภาพยนตร์และธุรกิจโบว์ลิ่งให้กว้างขึ้น โดย
กลุ่มเมเจอร์ ซีนีเพล็กซ์ได้ยึดนโยบายการวางรูปแบบของสินค้าและบริการที่หลากหลายในทุกสาขา
ทำให้บริเวณพื้นที่ให้บริการในแต่ละสาขาแวดล้อมด้วยร้านค้าร้านอาหารนอกเหนือจากโรงภาพยนตร์และโบว์ลิ่งที่เป็นบริการเพื่อความบันเทิงหลัก

ภาพรวมการประกอบธุรกิจของกลุ่มเมเจอร์ ซีนีเพล็กซ์ สิ้นสุด ณ วันที่ 31 ธันวาคม 2552
ภายใต้การบริหารงานของบริษัทฯ และบริษัทย่อย สามารถแสดงเป็นแผนภาพดังนี้

  ----------------- ---------------- ------------- --- ------------ --- ---------------- --- ------------- ---
                    ธุรกิจในกลุ่มบันเทิง                                                           ธุรกิจเสริม       

  เมเจอร์ ซีนีเพล็กซ์                     โรงภาพยนตร์        โบว์ลิ่ง            ให้บริการสื่อโฆษณา       ให้บริการ        
  กรุ้ป                                                                                                      

                                                                                             พื้นที่เช่า        

  1. สาขาสุขุมวิท                       บริษัท              เมเจอร์โบว์ล       เมเจอร์               เมเจอร์         
                                                       กรุ้ป                                   พรอพเพอร์ตี้     

                                                                        ซีนีแอด                เมเจอร์ เซอร์วิส 

  2. สาขารัชโยธิน                      บริษัท              เมเจอร์โบว์ล                            รัชโยธิน เรียลตี้   
                                                       กรุ้ป                                                 

                                                                                             รัชโยธิน        
                                                                                             แมเนจเมนท์     

  3. สาขารังสิต                        บริษัท              เมเจอร์โบว์ล       เมเจอร์               เมเจอร์         
                                                       กรุ้ป                                   พรอพเพอร์ตี้     

                                                                        ซีนีแอด                เมเจอร์ เซอร์วิส 

  4. สาขารามคำแหง                    บริษัท              -                                     บริษัท           

  5. สาขาเชียงใหม่                     เชียงใหม่           -                                     เชียงใหม่        
                                     ซีนีเพล็กซ์                                                 ซีนีเพล็กซ์       

  6. สาขาปิ่นเกล้า                      บริษัท              เมเจอร์โบว์ล                            -              
                                                       กรุ้ป                                                 

  7. สาขาพระราม 3                    บริษัท              เมเจอร์โบว์ล                            -              
                                                       กรุ้ป                                                 

  8. สาขาบางนา                       บริษัท              เมเจอร์โบว์ล                            -              
                                                       กรุ้ป                                                 

  9. สาขาบางกะปิ                      บริษัท              เมเจอร์โบว์ล                            บริษัท           
                                                       กรุ้ป                                                 

  10.                                บริษัท              เมเจอร์โบว์ล                            -              
  สาขาเสรีเซ็นเตอร์                                       กรุ้ป                                                 

  11. สาขาพระราม 2                   บริษัท              เมเจอร์โบว์ล                            บริษัท           
                                                       กรุ้ป                                                 

  12. สาขานครสวรรค์                   บริษัท              เมเจอร์โบว์ล                            บริษัท           
                                                       กรุ้ป                                                 

  13. สาขาอุดรธานี                     อุดรไฟว์สตาร์ฯ       บริษัท                                  บริษัท           

  14. สาขานนทบุรี                      บริษัท              -                                     -              

  15. สาขาฉะเชิงเทรา                  บริษัท              เมเจอร์โบว์ล                            -              
                                                       กรุ้ป                                                 

  16. สาขาทองหล่อ                     -                 เมเจอร์โบว์ล                            -              
                                                       กรุ้ป                                                 

  17. สาขาปิยรมย์                      -                 เมเจอร์โบว์ล                            -              
                                                       กรุ้ป                                                 

  18. แฟชั่น ไอซ์แลนด์                   บริษัท              เมเจอร์โบว์ล                            -              
                                                       กรุ้ป                                                 

  19. สาขาอุบลราชธานี                  บริษัท              -                                     -              

  20. สาขาเพชรเกษม                   บริษัท              เมเจอร์โบว์ล                            -              
                                                       กรุ้ป                                                 

  21.                                กรุงเทพ ไอแมกซ์     เมเจอร์ โบว์ล                           สยาม ซีนีเพล็กซ์   
  สาขาสยามพารากอน                    ฯ                 กรุ้ป                                                 

                                     สยาม ซีนีเพล็กซ์                                                          

  22. สาขาหัวหิน                       บริษัท              เมเจอร์ โบว์ล                           -              
                                                       กรุ้ป                                                 

  23. สาขาสมุย                        บริษัท              เมเจอร์ โบว์ล                           บริษัท           
                                                       กรุ้ป                                                 

  24. สาขาแจ้งวัฒนะ                    บริษัท              เมเจอร์ โบว์ล      เมเจอร์               -              
                                                       กรุ้ป                                                 

  25. สาขาพิษณุโลก                     บริษัท              เมเจอร์ โบว์ล      ซีนีแอด                บริษัท           
                                                       กรุ้ป                                                 

  26. สาขาเอสพละนาด                  บริษัท              เมเจอร์ โบว์ล                                          
                                                       กรุ้ป                                                 

  27. สาขาสำโรง                      บริษัท              เมเจอร์ โบว์ล                           บริษัท           
                                                       กรุ้ป                                                 

  28. พัทยา                           บริษัท              เมเจอร์ โบว์ล                           -              
                                                       กรุ้ป                                                 

  29. ชลบุรี                           บริษัท              เมเจอร์ โบว์ล                           บริษัท           
                                                       กรุ้ป                                                 

  30. กระบี่                           บริษัท              -                                     -              

  31. ศาลายา                         บริษัท              -                                     -              

  32. อยุธยา                          บริษัท              เมเจอร์ โบว์ล                           -              
                                                       กรุ้ป                                                 

  33.เพชรบูรณ์                         บริษัท              -                                     -              

  34.นวนคร - บิ๊กซี                     บริษัท              -                                     -              

  35. นวนคร - โลตัส                   บริษัท              -                                     -              

  36.ธัญบุรี                            บริษัท              -                                     -              

  37.บ้านโป่ง                          บริษัท              -                                     -              

  38. ศรีนครินทร์                       บริษัท              -                                     -              

  39.อมตะนคร                         บริษัท              -                                     -              

  40.งามวงศ์วาน                       บริษัท              เมเจอร์ โบว์ล                            บริษัท          
  แคราย                                                กรุ้ป                                                 

  รวม                                233 โรง           348 เลน          ใน 40 สาขา           รวม 26,808     
                                                                                             ตารางเมตร     
  ----------------- ---------------- ------------- --- ------------ --- ---------------- --- ------------- ---

ภาพรวมการประกอบธุรกิจของกลุ่มอีจีวี สิ้นสุด ณ วันที่ 31 ธันวาคม 2552
ภายใต้การบริหารงานของบริษัทอีจีวี เอ็นเตอร์เทนเมนท์ (“อีจีวี”) และบริษัทย่อย
สามารถแสดงเป็นแผนภาพดังนี้

  ---------------- ---------------- ------------ --- ------------ --- ---------------- --- --------------- ---
                   ธุรกิจในกลุ่มบันเทิง                                                          ธุรกิจเสริม         

  อีจีวี                               โรงภาพยนตร์       โบว์ลิ่ง            ให้บริการสื่อโฆษณา       ให้บริการ          
  เอ็นเตอร์เทนเมนท์                                                                                           

                                                                                           พื้นที่เช่า          

  1. สาขาบางแค                      อีจีวี              -                เมเจอร์               -                

  2. สาขาซีคอน                       อีจีวี              -                ซีนีแอด                -                
  สแควร์                                                                                                    

  3. สาขารังสิต                       อีจีวี              -                                     อีจีวี              

  4. สาขาลาดพร้าว                    อีจีวี              เมเจอร์โบว์ล                            อีจีวี              
                                                     กรุ้ป                                                   

  5. สาขาปิ่นเกล้า                     อีจีวี              -                                     -                

  6. สาขาศรีราชา                     EGVX**           -                                     -                

  7. สาขาสยาม                       EGVX**           -                                     -                
  ดิสคอฟเวอรี่                                                                                                

  8. สาขาโคราช                      EGVF***          -                                     -                

  9. สาขาราชดำริ                     อีจีวี              -                                     อีจีวี              

  10. สาขาอ้อมใหญ่                    อีจีวี              เมเจอร์โบว์ล                            อีจีวี              
                                                     กรุ้ป                                                   

  รวม                               77 โรง           10 เลน           ใน 10 สาขา           รวม 17,198       
                                                                                           ตารางเมตร       
  ---------------- ---------------- ------------ --- ------------ --- ---------------- --- --------------- ---

*EGVE = บริษัท เอ็นเตอร์เทน โกลเด้น วิลเลจ เอ็กซิบิชั่น จำกัด **EGVX = บริษัท อีจีวี
เอ็กซิบิชั่น จำกัด ***EGVF = บริษัท อีจีวี ไฟว์สตาร์ จำกั

จากภาพรวมการประกอบธุรกิจของกลุ่มเมเจอร์ ซีนีเพล็กซ์ ดังแสดงข้างต้น
สามารถจำแนกตามรูปแบบการดำเนินธุรกิจออกได้เป็น 2 รูปแบบดังนี้

  รูปแบบที่ 1 : ศูนย์บันเทิง (Stand Alone Complex)

การประกอบธุรกิจในรูปแบบของศูนย์บันเทิง ในลักษณะ Stand Alone Complex กลุ่มเมเจอร์
ซีนีเพล็กซ์จะเป็นเจ้าของอาคารและจัดสรรพื้นที่ส่วนใหญ่เพื่อธุรกิจหลักคือโรงภาพยนตร์และโบว์ลิ่ง
และจัดสรรพื้นที่ส่วนที่เหลือเพื่อให้เช่าสำหรับร้านค้าต่างๆ
และกำหนดพื้นที่บางส่วนให้เป็นพื้นที่ใช้สอยส่วนกลางรวมทั้งลานจัดกิจกรรมการตลาด (Promotion
Hall)

จุดเด่นที่สำคัญของการเป็น Stand Alone Complex
ทำให้มีความคล่องตัวอย่างมากในการบริหารธุรกิจภายในพื้นที่ให้เกิดประสิทธิภาพและส่งผลต่อรายได้จากแต่ละธุรกิจในสาขา
โดยเฉพาะอย่างยิ่งความคล่องตัวในการกำหนดเวลาเปิด-ปิดอาคารซึ่งมีผลต่อระยะเวลาเปิดให้บริการและโอกาสการทำรายได้
การวางผังโครงสร้างพื้นที่บริการแต่ละส่วนอย่างเหมาะสม รวมถึงการกำหนดขนาดพื้นที่ร้านค้าเช่า
รวมทั้งการทำกิจกรรมการตลาดเพื่อกระตุ้นและสนับสนุนยอดขายในแต่ละสาขา

เมเจอร์ ซีนีเพล็กซ์ ในรูปแบบของศูนย์บันเทิง (Stand Alone Complex) ประกอบด้วย 4
สาขาได้แก่สาขาสุขุมวิท สาขารัชโยธิน สาขาปิ่นเกล้า และสาขารังสิต

  รูปแบบที่ 2 : สาขา

การประกอบธุรกิจในรูปแบบของสาขา กลุ่มเมเจอร์
ซีนีเพล็กซ์จะดำเนินการเช่าพื้นที่บางส่วนภายในอาคารศูนย์การค้า
การเช่าพื้นที่ทำให้มีข้อจำกัดในด้านของขนาดพื้นที่ให้บริการ
ดังนั้นบริการหลักที่มีในสาขาจะเปิดให้บริการส่วนโรงภาพยนตร์เป็นหลักและจัดสรรพื้นที่ส่วนเหลือจากบริเวณโรงภาพยนตร์เพื่อให้เช่าช่วงสำหรับเป็นร้านค้าให้บริการ
ยกเว้นบางสาขา หากได้พื้นที่เช่าที่มีขนาดใหญ่พอและมี
ความเหมาะสมของทำเลก็จะเปิดให้บริการทั้งโรงภาพยนตร์และโบว์ลิ่ง
และจัดสรรพื้นที่บางส่วนสำหรับให้เช่าช่วงต่อ (หากมีพื้นที่เหลือ)

ในรูปแบบของสาขา บริษัทฯ มีนโยบายการขยายสาขาโดยแบ่งออกเป็น 3 รูปแบบ คือ

1.  รูปแบบที่อยู่ในศูนย์การค้าขนาดใหญ่ (Shopping Complex) เช่น ศูนย์การค้าเซ็นทรัล
    พลาซ่า เป็นต้น

2.  รูปแบบที่อยู่ในห้างแบบ Discount Store / Hypermarket เช่น บิ๊กซี , เทสโก้ โลตัส
    เป็นต้น

3.  รูปแบบที่อยู่ในศูนย์การค้าแบบเปิด (Neighborhood Mall) เช่น J Avenue, The
    Esplanade ซึ่งดำเนินการโดยบริษัท สยามฟิวเจอร์ ดีเวลอปเมนท์ จำกัด (มหาชน) เป็นต้น

โครงสร้างรายได้ของกลุ่มบริษัท

โครงสร้างรายได้ของบริษัทฯ และบริษัทย่อย ปี 2551-2552 แสดงในตารางดังนี้

  []

  โดยรายได้ดังกล่าวเป็นรายได้รวมของบริษัทฯและบริษัทย่อย
  หากแต่ไม่รวมรายได้จากบริษัทร่วมซึ่งบริษัทฯ
  ทำการรับรู้เป็นส่วนแบ่งกำไรจากเงินลงทุนในบริษัทร่วมและบริษัทร่วมค้า
  ซึ่งผู้ลงทุนสามารถศึกษาโครงสร้างการถือหุ้นของกลุ่มเมเจอร์ ซีนีเพล็กซ์ ได้จาก ส่วนที่ 2 หน้า
  3-6

1.  สำหรับปี 2548 บริษัทฯ ได้ควบรวมผลประกอบการของกลุ่มบริษัท อีจีวี เอ็นเตอร์เทนเมนท์
    จำกัด (มหาชน) และได้ขยายสาขาเพิ่มเติมอีก 4 แห่ง ดังนี้

    1.  สาขาปิยรมย์ เริ่มรับรู้รายได้ตั้งแต่วันที่ 1 มกราคม 2548 ให้บริการโบว์ลิ่ง

    2.  สาขาอ้อมใหญ่ เริ่มรับรู้รายได้ตั้งแต่วันที่ 22 เมษายน 2548
        ให้บริการทั้งโรงภาพยนตร์และโบว์ลิ่ง

    3.  สาขาอุบลราชธานี เริ่มรับรู้รายได้ตั้งแต่วันที่ 6 สิงหาคม 2548 ให้บริการโรงภาพยนตร์

    4.  สาขาเพชรเกษม เริ่มรับรู้รายได้ตั้งแต่วันที่ 29 กันยายน 2548
        ให้บริการทั้งโรงภาพยนตร์และโบว์ลิ่ง

  และเปิดเพิ่มเติมในสาขาเดิม อีก 2 สาขาแฟชั่น ไอซ์แลนด์ และ สาขาปิ่นเกล้า

2.  สำหรับปี 2549 บริษัทฯ ได้ขยายสาขาเพิ่มเติมอีก 6 แห่ง ในธุรกิจโรงภาพยนตร์ และโบว์ลิ่ง
    คือ สาขาพารากอน สาขาหัวหิน สาขาสมุย สาขาแจ้งวัฒนะ สาขาพิษณุโลก
    และสาขาเอสพละนาด

    1.  สาขาพารากอน เริ่มรับรู้รายได้ตั้งแต่วันที่ 27 มกราคม 2549
        ให้บริการทั้งโรงภาพยนตร์และโบว์ลิ่ง

    2.  สาขาหัวหิน เริ่มรับรู้รายได้ตั้งแต่วันที่ 18 กุมภาพันธ์ 2549
        ให้บริการทั้งโรงภาพยนตร์และโบว์ลิ่ง

    3.  สาขาสมุย เริ่มรับรู้รายได้ตั้งแต่วันที่ 3 พฤษภาคม 2549
        ให้บริการโรงภาพยนตร์และโบว์ลิ่ง

    4.  สาขาแจ้งวัฒนะ เริ่มรับรู้รายได้ตั้งแต่วันที่ 28 สิงหาคม 2549 ให้บริการทั้งโบว์ลิ่ง

    5.  สาขาพิษณุโลก เริ่มรับรู้รายได้ตั้งแต่วันที่ 14 กันยายน 2549 ให้บริการโรงภาพยนตร์

    6.  สาขาเอสพละนาด เริ่มรับรู้รายได้ตั้งแต่วันที่ 13 ธันวาคม 2549
        ให้บริการโรงภาพยนตร์และโบว์ลิ่ง

3.  สำหรับปี 2550 บริษัทฯ ได้ขยายโรงภาพยนตร์และโบว์ลิ่งเพิ่มเติมในสาขาเดิมอีก 3 แห่ง คือ
    สาขาสำโรง เพิ่มโรงภาพยนตร์ อีก 5 โรง และโบว์ลิ่ง 20 สาขาลาดพร้าว เพิ่มโบว์ลิ่ง 10
    เลน และสาขาแจ้งวัฒนะ เพิ่มโรงภาพยนตร์ 4 โรง และบริษัทฯ
    ได้ขยายสาขาใหม่เพิ่มเติมอีก 3 แห่ง ในธุรกิจโรงภาพยนตร์ และโบว์ลิ่ง คือ สาขาพัทยา
    สาขาชลบุรี และสาขากระบี่

    1.  สาขาสำโรง เริ่มรับรู้รายได้ในส่วนของโรงภาพยนตร์ที่เพิ่มขึ้นและโบว์ลิ่ง ตั้งแต่วันที่ 29
        เมษายน 2550

    2.  สาขาลาดพร้าว เริ่มรับรู้รายได้ในส่วนของธุรกิจโบว์ลิ่งตั้งแต่วันที่ 29 เมษายน 2550

    3.  สาขาแจ้งวัฒนะ เริ่มรับรู้รายได้ในส่วนของธุรกิจโรงภาพยนตร์ตั้งแต่วันที่ 11 กรกฎาคม
        2550

    4.  สาขาพัทยา เริ่มรับรู้รายได้ในส่วนของโรงภาพยนตร์ที่เพิ่มขึ้นและโบว์ลิ่ง ตั้งแต่วันที่ 9
        สิงหาคม 2550

    5.  สาขาชลบุรี เริ่มรับรู้รายได้ในส่วนของโรงภาพยนตร์ที่เพิ่มขึ้นและโบว์ลิ่ง ตั้งแต่วันที่ 11
        ตุลาคม 2550

    6.  สาขากระบี่ เริ่มรับรู้รายได้ในส่วนของธุรกิจโรงภาพยนตร์ตั้งแต่วันที่ 7 ธันวาคม 2550

4.  ในปี 2551 บริษัทฯ ได้เปิดโรงภาพยนตร์และโบว์ลิ่งเพิ่มอีก 35โรง 10 เลน ประกอบด้วย
    สาขาศาลายา จำนวน 5 โรง สาขาอยุธยา จำนวน 4 โรง โบว์ลิ่ง 10 เลน
    และห้องคาราโอเกะ 10 ห้อง สาขาเพชรบูรณ์จำนวน 4 โรง
    สาขานวนคร บิ๊กซี จำนวน 4 โรง สาขาธัญบุรี จำนวน 4 โรง สาขานวนคร โลตัส จำนวน
    4 โรง สาขาบ้านโป่ง จำนวน 5 โรง สาขาศรีนครินทร์ จำนวน 5โรง นอกจากนี้ บริษัทฯ
    ได้ทำการปิด สาขาที่ เซนทรัล เวิร์ล พลาซ่า ซึ่งประกอบด้วย โรงภาพยนตร์ 6 โรง โบว์ลิ่ง
    28 เลน และ คาราโอเกะ 18 ห้อง ลดจำนวนโรงภาพยนตร์ที่สาขา
    แกรนด์ อีจีวี เหลือ 6 โรง ทางด้านเลนโบว์ลิ่งและห้องคาราโอะเกะ ได้ทำการปรับเปลี่ยน
    2 สาขา ได้แก่ สาขา
    บางกะปิ เป็น 14 เลน และ คาราโอเกะ12 ห้อง และสาขารัชโยธิน
    ได้ปรับเปลี่ยนเป็นแบรนด์ บลูโอ ริทึ่ม แอนด์ โบว์ล และเพิ่มจำนวนห้องคาราโอเกะ เป็น 28
    ห้อง

    1.  สาขาศาลายา เริ่มรับรู้รายได้ในส่วนของธุรกิจโรงภาพยนตร์ตั้งแต่วันที่25 มกราคม
        2551

    2.  สาขาอยุธยา เริ่มรับรู้รายได้ในส่วนของธุรกิจโรงภาพยนตร์ตั้งแต่วันที่27 กุมภาพันธ์
        2551

    3.  สาขาเพชรบูรณ์ เริ่มรับรู้รายได้ในส่วนของธุรกิจโรงภาพยนตร์ตั้งแต่25 เมษายน 2551

    4.  สาขานวนคร บิ๊กซี เริ่มรับรู้รายได้ในส่วนของธุรกิจโรงภาพยนตร์ตั้งแต่วันที่ 1 สิงหาคม
        2551

    5.  สาขาธัญบุรี เริ่มรับรู้รายได้ในส่วนของธุรกิจโรงภาพยนตร์ตั้งแต่8 สิงหาคม 2551

    6.  สาขานวนคร โลตัส เริ่มรับรู้รายได้ในส่วนของธุรกิจโรงภาพยนตร์ตั้งแต่วันที่ 11
        กันยายน 2551

    7.  สาขาบ้านโป่ง เริ่มรับรู้รายได้ในส่วนของธุรกิจโรงภาพยนตร์ตั้งแต่ 25 กันยายน 2551

    8.  สาขาศรีนครินทร์ เริ่มรับรู้รายได้ในส่วนของธุรกิจโรงภาพยนตร์ตั้งแต่วันที่ 28
        พฤศจิกายน 2551

5.  ในปี 2552 บริษัทฯ ได้เปิดโรงภาพยนตร์และโบว์ลิ่งเพิ่มอีก 21โรง 22 เลน
    ห้องคาราโอเกะ13 ห้อง และ ลานเสก็ตน้ำแข็ง 1 ลาน ประกอบด้วย สาขาอมตะนคร
    ให้บริการโรงภาพยนตร์จำนวน 5 โรง 1,300 ที่นั่ง และ สาขาเอสพละนาด งามวงศ์วาน
    แคราย ให้บริการโรงภาพยนตร์จำนวน 16 โรง 4,200 ที่นั่ง 22 เลน ห้องคาราโอเกะ13
    ห้อง และ ลานเสก็ตน้ำแข็ง 1 ลาน

    1.  สาขาอมตะนครเริ่มรับรู้รายได้ในส่วนของธุรกิจโรงภาพยนตร์ตั้งแต่วันที่ 1 ตุลาคม 2552

    2.  สาขาเอสพละนาด งามวงศ์วาน แคราย
        เริ่มรับรู้รายได้ในส่วนของธุรกิจโรงภาพยนตร์ตั้งแต่วันที่ 3 ธันวาคม 2552

เป้าหมายการดำเนินธุรกิจ

กลุ่มเมเจอร์ ซีนีเพล็กซ์มีเป้าหมายหลักในการเป็นผู้นำในธุรกิจโรงภาพยนตร์
จากการขยายสาขาไปยังจุดต่างๆ ทั้งในกรุงเทพฯและต่างจังหวัด
ส่งผลให้ในปัจจุบันมีส่วนแบ่งทางการตลาด ประมาณร้อยละ 80 ในช่วงปี 2551
และเพื่อให้บรรลุเป้าหมายที่วางไว้ บริษัทฯ
ได้วางแผนการเพิ่มยอดขายโดยการลงทุนขยายสาขาและเพิ่มจำนวนโรงภาพยนตร์ให้มากขึ้น
เพื่อให้ครอบคลุมพื้นที่ให้บริการทั่วทุกเขตกรุงเทพมหานครและปริมณฑล รวมถึงต่างจังหวัด
ที่มีศักยภาพเพียงพอและคุ้มค่ากับการลงทุน และนอกเหนือจากการลงทุนขยายสาขาเพิ่ม ทางบริษัทฯ
ก็ยังมีนโยบายที่จะเพิ่มความสะดวกสบายกับผู้มาใช้บริการในการซื้อบัตรชมภาพยนตร์โดยนำเทคโนโลยีใหม่เข้ามาช่วยอำนวยความสะดวก
สำหรับช่องทางอื่นๆ ที่จะอำนวยความสะดวกให้กับผู้ใช้บริการโรงภาพยนตร์เมเจอร์ ซีนีเพล็กซ์
และในเครือ ซึ่งบริษัทฯ ได้ดำเนินการให้บริการแล้วในปัจจุบัน มีดังนี้

1.  ระบบ Call Center ที่ให้บริการลูกค้าด้วยการโทรเบอร์เดียว ( 02-515-5555 )
    จองบัตรได้ทุกสาขา

2.  จองตั๋วภาพยนตร์ผ่าน BUG Live 1113

3.  ระบบการจำหน่ายบัตรผ่านทาง Internet โดยผ่าน website
    http://www.majorcineplex.com

4.  ระบบการจองบัตรชมภาพยนตร์ผ่านโทรศัพท์มือถือ กด *4999

5.  ระบบการเช็ครอบชมภาพยนตร์ผ่านโทรศัพท์มือถือ กด 4874999

6.  ระบบจองซื้อบัตรผ่านตู้จำหน่ายตั๋วอัตโนมัติ

นอกจากเป้าหมายการขยายธุรกิจโรงภาพยนตร์แล้ว บริษัทฯ
ได้กำหนดเป้าหมายในการเพิ่มส่วนแบ่งการตลาดและเพิ่มยอดขายจากธุรกิจโบว์ลิ่ง
และการให้บริการห้อง Karaoke ควบคู่ไปด้วย
โดยกำหนดเป็นนโยบายการลงทุนและการตลาดที่จะมีบริการโบว์ลิ่งควบคู่ไปกับโรงภาพยนตร์
โดยคำนึงความเหมาะสมของพื้นที่และความเป็นไปได้ของโครงการเป็นหลัก ซึ่งปัจจุบันทางบริษัทฯ
มีโบว์ลิ่งภายใต้แบรนด์ “เมเจอร์โบว์ กรุ๊ป” และ “บลูโอ ริทึ่มแอนด์โบว์” ทั้งหมด 29 สาขา
(รวมสาขาที่อยู่กับโรงภาพยนตร์แบรนด์อีจีวี) รวมจำนวน 478 เลน และห้องคาราโอเกะ 358
ห้อง และบริษัทฯ ยังได้เปิดให้บริการลานสเก็ตน้ำแข็ง จำนวน 2 ลาน
ที่สาขาเอสพละนาดทั้งสองสาขา ภายใต้ชื่อ “ซัปซีโร่” อีกด้วย

บริษัทฯ ยังได้มีการขยายตัวในส่วนของธุรกิจอื่นที่ช่วยสร้างศักยภาพในการเติบโตของยอดขาย
และช่วยผลักดันการใช้ทรัพยากรที่มีอยู่อย่างคุ้มค่ามากยิ่งขึ้น เช่น ธุรกิจสื่อโฆษณา
ซึ่งใช้พื้นที่ครอบคลุมทั้งภายในโรงภาพยนตร์และภายในพื้นที่ตัวอาคาร ผ่านรูปแบบต่างๆ เช่น
VDO-wall, Plasma Screen, Billboard, Cut-out, Tri-vision
ธุรกิจอาหารและเครื่องดื่ม รวมไปถึงธุรกิจจำหน่าย ดีวีดี วีซีดี และลิขสิทธิ์ภาพยนตร์

การที่บริษัทฯ ได้ร่วมลงทุนในบริษัท สยามฟิวเจอร์ ดีเวลอปเมนท์ จำกัด (มหาชน)
ซึ่งเป็นผู้ประกอบธุรกิจด้านพัฒนาอสังหาริมทรัพย์และบริหารพื้นที่
ซึ่งเป็นผู้ที่มีศักยภาพและชำนาญการพัฒนาอสังหาริมทรัพย์และบริหารพื้นที่ขนาดเล็ก
ซึ่งทำให้การขยายสาขาของบริษัทฯ เป็นไปได้อย่างรวดเร็วและครอบคลุมทุกพื้นที่ได้มากขึ้นด้วย
ทั้งนี้เนื่องจากบริษัทฯ
ดังกล่าวมีความสามารถพัฒนาอสังหาริมทรัพย์สำหรับอาคารที่มีพื้นที่ใช้สอยไม่เกิน 10,000
ตารางเมตร ไปจนถึงอาคารขนาดใหญ่กว่า 100,000 ตารางเมตร
เพื่อรองรับกับกฎหมายผังเมืองที่มีผลบังคับใช้ในบางพื้นที่ที่มีกฎหมายบังคับอยู่

นอกจากแผนงานขยายธุรกิจโรงภาพยนตร์และโบว์ลิ่งซึ่งเป็นแหล่งรายได้หลัก บริษัทฯ
ได้เปิดกว้างที่จะขยายบริการบันเทิงในรูปแบบอื่นๆ ที่สอดคล้องและเกี่ยวเนื่องกับบริการบันเทิงที่มีอยู่
โดยมีวัตถุประสงค์เพิ่มความหลากหลายของบริการเพื่อตอบสนองความต้องการของลูกค้าในรูปแบบที่เน้นความทันสมัย
โดยบริษัทฯ ได้มีการร่วมทุนกับบริษัท แคลิฟอร์เนีย ว๊าว เอ็กซ์พีเรี่ยน จำกัด(มหาชน)
เปิดให้บริการสถานออกกำลังกาย ในรูปแบบบันเทิงสำหรับคนรุ่นใหม่ใส่ใจสุขภาพ

ด้วยผลความสำเร็จในการขยายสาขาโรงภาพยนตร์และโบว์ลิ่งออกสู่ต่างจังหวัดเริ่มที่จังหวัดเชียงใหม่
นครสวรรค์, อุดรธานี และฉะเชิงเทรา ที่ได้รับการตอบรับเป็นอย่างดีเกินความคาดหมาย
ทำให้บริษัทฯ ได้ขยายสาขาในต่างจังหวัดเพิ่มขึ้นเรื่อยๆอย่างต่อเนื่อง ในปี 2552 บริษัทฯ
ได้ขยายสาขาไปยัง อมตะนคร ชลบุรี และเปิดแสตนอะโลนแห่งใหม่ ที่ สาขา เอสพละนาด
งามวงศ์วาน แคราย ทั้งนี้บริษัทฯ
ยังคงมองหาโอกาสในการขยายสาขาในต่างจังหวัดที่มีกำลังซื้อและมีความเป็นไปได้ของโครงการต่อไปอีกในอนาคต